Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 462

11. Cikk - A Szerzõdés megszüntetése 11(1) A Kedvezményezett kéthónapos felmondási idõvel, írásos értesítéssel bármikor felbonthatja a Szerzõdést. Ebben az esetben a Kedvezményezett csak az Intézkedés végrehajtott részére esõ támogatási összegre jogosult, jóllehet ez nem érinti a Bizottság azon jogát, hogy a nem szabályszerû szerzõdésbontás esetén követelje a már kifizetett összegek egészének vagy valamely részének visszatérítését. 11(2) Különleges és megfelelõen indokolt esetekben a Bizottság kéthónapos határidõvel, írásos értesítéssel kártérítési kötelezettség nélkül is felmondhatja a szerzõdést. Ebben az esetben a Kedvezményezett az Intézkedés végrehajtott részére jutó támogatásra jogosult. 11(3) A Bizottság jogosult értesítés és mindenféle kártérítés nélkül felbontani a Szerzõdést az alábbi esetekben: - ha a Kedvezményezett indoklás nélkül elmulasztja bármely kötelességének teljesítését, és a kötelezettségek teljesítésére felszólító levél átvételét követõ harminc napon belül nem teljesíti a szóban forgó kötelezettségeket, vagy nem szolgál kielégítõ magyarázattal; - a Kedvezményezett csõdbe megy, felszámolás vagy hasonló eljárás alá kerül; - megváltozik jogi személyisége, kivéve, ha ennek tudomásul vételét jelzõ kiegészítés kerül aláírásra; - a Kedvezményezett nem teljesíti a 4. és a 10. cikkben foglaltakat, vagy az 1. cikk (3) vagy a 16. cikk (6) bekezdésében említett helyzetbe kerül; - a Kedvezményezett valótlan vagy hiányos nyilatkozatokat tesz a Szerzõdés alapján biztosított támogatás megszerzése érdekében, vagy nem a valóságot tükrözõ beszámolókat nyújt be; - a Kedvezményezett pénzügyi szabálytalanságokat követ el. Ebben az esetben a Bizottság követelheti a Szerzõdés alapján már kifizetett összegek egészének vagy egy részének visszafizetését. A Szerzõdésnek ebben a cikkben foglaltak szerinti felbontását megelõzõen vagy ahelyett a Bizottság elõvigyázatossági intézkedésként elõzetes értesítés nélkül felfüggesztheti a kifizetések teljesítését. 11(4) A Szerzõdés pénzügyi rendellenességek miatt történõ felbontása nem érinti az Európai Közösségek pénzügyi érdekei védelmére vonatkozó, 1995. december 18-án elfogadott 2988/95/EK, Euratom tanácsi rendeletben foglalt egyéb adminisztratív intézkedések és szankciók alkalmazásának lehetõségét.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes